Izet Hajrović

**Izet Hajrović** (rođen 4. augusta 1991) jest bivši  bosanskohercegovački profesionalni nogometaš i reprezentativac Bosne i Hercegovine.

## Klupska karijera 
### Grasshopper 
Period od 2000. do 2009, Hajrović proveo je u Grasshopperovoj akademiji. U sezoni 2009/10. prelazi u prvi tim. Najčešće je igrao kao ofanzivni veznjak i desni krilni veznjak. Njegov mlađi brat Sead također je igrao sa njim u akademiji prije nego što je prešao u engleski klub Arsenal.

### Galatasaray 
U januaru 2014, Hajrović je potpisao za turski klub Galatasaray za 3,5 miliona eura. Za novi klub debitirao je na utakmici protiv Bursaspora koja je završila pobijedom Galatasaraya 6-0. Prvi gol za Galatasaray postigao je 5. februara protiv Tokatspora u pobjedi 3-0 u kupu Turske.

### Werder Bremen 
U ljeto 2014, Hajrović podnosi žalbu FIFA-i protiv Galatasaraya zbog neizmirenja finansijskih obaveza prema njemu. Ubrzo, od FIFA-e dobiva dozvolu da pređe u novi klub. U julu 2014, Hajrović prelazi u Werder Bremen i potpisuje četverogodišnji ugovor. Prvi meč za Werder bilježi protiv SSW Innsbrucka u pobijedi Werdera rezultatom 5-2. U toku sezone 2015/16., Hajrović bilježi ukupno 9 nastupa i postiže 1 gol u španskom kupu.

U augustu 2013, FIFA je potvrdila da Hajrović može nastupati za BiH pošto je podnio zahtjev za promjenu sportskog državljanstva. Selektor reprezentacije BIH Safet Sušić je, 26. augusta 2013, uključio Hajrovića u ekipu za dvomeč protiv Slovačke u okviru grupe G kvalifikacija za SP 2014. u Brazilu. Već 10. septembra, u drugoj utakmici protiv Slovačke, Hajrović je postigao svoj prvi gol za reprezentaciju BiH, i to odmah po ulasku sa klupe, u drugom kontaktu sa loptom, odličnim udarcem sa oko 25 metara. Tim golom donio je veoma važnu pobjedu BiH.

Početkom juna 2014, Hajrović postiže novi gol u reprezentativnom dresu. Ovog puta to je bio jedini pogodak na prijateljskoj utakmici protiv Meksika u Chicagu, odigranoj u sklopu priprema za SP 2014. Nakon pripremnih utakmica reprezentacije BIH, Hajrović dobiva priliku da nastupi u prvoj utakmici grupne faze Svjetskog prvenstva u Brazilu. Iako je BIH izgubila prvu utakmicu od reprezentacije Argentine rezultatom 2-1, Hajrović je odigrao oko 70 minuta, i bio jedan od zapaženijih na toj utakmici.

### Reprezentacija 
*Ažurirano: 17. august 2016.*

**Nastupi za reprezentaciju/**

**Golovi za reprezentaciju**

## Privatni život 
Njegovi roditelji su Bošnjaci porijeklom iz Bijelog Polja u Crnoj Gori. 1980. preselili su se u Sarajevo, a odatle 1987. u Švicarsku. Njegov brat Sead pridružio mu se u Grasshopperu nakon povratka iz Arsenala u augustu 2013. Hajrović tečno govori bosanski, njemački i engleski jezik.

## Trofeji 
;
;* **Švicarski kup** (1): 2012/13.

; Galatasaray SK
* **Turski kup** (1): 2013/14.

## Reference 
## Vanjski linkovi 
* Izet Hajrović na transfermarkt.co.uk
*
*
*
*
*Izet Hajrović na espnfc.com

Kategorija:Rođeni 1991.
Kategorija:Bosanskohercegovački nogometaši
Kategorija:Švicarski nogometaši
Kategorija:Živi ljudi
Kategorija:Biografije, Brugg
Kategorija:Švicarci porijeklom iz Bosne i Hercegovine
Kategorija:Igrači na Svjetskom prvenstvu u nogometu 2014.
Kategorija:Nogometaši Grasshoppera
Kategorija:Nogometaši Werder Bremena
Kategorija:Nogometaši Galatasaraya
Kategorija:Nogometaši SD Eibara
Kategorija:Nogometaši Dinamo Zagreba
Kategorija:Bosanskohercegovački sportisti 21. vijeka